title: شخصيات ديال شينݣيكي نو كيوجين
text: كاينين 9 د لعمالقة دّكيّين لّي بقاو لإلديين كيتناقلوهم من جيل ل جيل. هاد لعمالقة ب تسعود كولهم ف لأصل كيرجعو ل لعملاق لأصلي لّي كان عند إيمير فريتز لّي هيّا أول إيلدية كانت عندها لقدرة باش تّحوّل ل عملاق. من غير هاد تّسعود، جميع لإلديين عندهم لقدرة باش يتحولو ل عمالقة زومبي، يعني ماعندهومش وعي عالي ؤ ماكيقدروش يقاومو رّغبة ديالهم باش ياكلو بنادم. يلا عملاق زومبي كلا شخص عندو لقدرة ديال عملاق دكي، داك لعملاق زّومبي كاياخد ديك لقدرة، ؤ كيولي قادر يرجع ل لحالة لبشرية ديالو. لفاميلة د أكرمان هوما واقيلا لستيتناء لوحيد من بين لإلديين لّي مايقدروش يتحولو ل عمالقة زومبي، حيت ديجا عندهم قدرة ديال لعمالقة ف شّكل لبشري ديالهم.